Source: http://docplayer.hu/1074475-Felelos-tarsasagiranyitasi-jelentes.html
Timestamp: 2018-05-20 16:40:17
Document Index: 10433044

Matched Legal Cases: ['Bíróság ', 'bíróság ', 'bíróság ', 'Pf. 50', 'Pf. 50', 'Pf. 50']

1 Rába Járműipari Holding Nyrt. FELELŐS TÁRSASÁGIRÁNYÍTÁSI JELENTÉS Győr, Martin u. 1. Postacím: 9002 Győr, Pf.: 50 Telefon: Fax:
2 Tartalomjegyzék 1. Általános megjegyzések Igazgatóság, Bizottságok Igazgatóság Az Igazgatóság működésének rövid ismertetése, az Igazgatóság és a menedzsment közti felelősség és feladatmegosztás bemutatása Az Igazgatóság hatásköre és feladatai Az Igazgatóság tagjai Felügyelő Bizottság és Audit Bizottság Felügyelő Bizottság A Felügyelő Bizottság hatásköre és feladatai A Felügyelő Bizottság tagjai Az Audit Bizottság Az Igazgatóság, Felügyelő Bizottság és Audit Bizottság ülései Az Igazgatóság, Felügyelő Bizottság és menedzsment munkájának, valamint az egyes tagok értékelésekor figyelembe vett szempontok Javadalmazási Bizottság Belső kontrollok rendszerének bemutatása A Társaság belső kontrollrendszere két fő pilléren nyugszik A tevékenység belső irányítása, szabályozása Belső ellenőrzés Kockázatkezelés Könyvvizsgálói tevékenység Közzétételi politika, bennfentes személyek Közgyűlés, szavazatok Közgyűlés Évi rendes közgyűlés Rendkívüli közgyűlés A Közgyűlés összehívása Határozatképesség, szavazás a Közgyűlésen A Közgyűlés elnöke Javadalmazási nyilatkozat
3 1. Általános megjegyzések A Társaság A RÁBA Nyrt. Magyarországon a Győr-Moson-Sopron Megyei Bíróság mint cégbíróság által bejegyzett nyilvánosan működő részvénytársaság. A RÁBA részvényeinek fő piaca a Budapesti Értéktőzsde (BÉT); ennek megfelelően a RÁBA a Magyarországon kialakított vállalatirányítási alapelveket és a kapcsolódó kötelező jogszabályi előírásokat tartja szem előtt. A RÁBA Csoport A RÁBA Nyrt. irányítja a RÁBA Csoportot, amely Magyarország egyik legnagyobb vezető járműipari vállalatcsoportja. A RÁBA Csoport hatékony integrációjának lényege a tagvállalatok működésének sikeres összehangolása. A Rába Csoport a Rába Nyrt anyavállalatból, és a Rába Futómű Kft, a Rába Járműipari Alkatrészgyártó Kft. és a Rába Jármű Kft leányvállalatokból áll. 2. Igazgatóság, Bizottságok 2.1. Igazgatóság Az Igazgatóság működésének rövid ismertetése, az Igazgatóság és a menedzsment közti felelősség és feladatmegosztás bemutatása A Rába Nyrt. Igazgatósági tagjainak száma 3-7 (három-hét) fő. Az Igazgatóság tagjait a Közgyűlés választja meg határozott, de legfeljebb öt (5) éves időtartamra. Az Igazgatóság tagjai tisztségükből visszahívhatók és megbízatásuk lejárta után újraválaszthatók. A Közgyűlés április 24-én hozott határozata alapján 7 (hét) fős Igazgatóságot választott. Az egyes Igazgatósági tagok megbízásának időtartama a megválasztásukról szóló közgyűlési határozatban meghatározott időpontig tart. Az Igazgatóság tagjai a tisztségükből visszahívhatók és megbízatásuk lejárta után újraválaszthatók. Az Igazgatóság saját tagjai között egyszerű többséggel választja meg elnökét. Az Igazgatóság tagjai (a nyilvánosan működő részvénytársaságban történő részvényszerzésen kívül is) részesedést szerezhetnek a Társaságéval azonos tevékenységet is folytató, de a Társaságnak üzleti konkurenciát nem jelentő más gazdálkodó szervezetben, illetve az ilyen gazdálkodó szervezetben betölthetnek vezető tisztséget. A tisztségviselők az ilyen gazdálkodó szervezetben történő részesedésről vagy vezető tisztség vállalásáról az Igazgatóság elnökét írásban haladéktalanul kötelesek tájékoztatni Az Igazgatóság hatásköre és feladatai Az Igazgatóság a Társaság ügyvezető szerve. Az Igazgatóság a) képviseli a Társaságot harmadik személyekkel szemben, bíróságok és hatóságok előtt; az ügyek meghatározott csoportjára képviseleti és cégjegyzési jogot adhat a társaság munkavállalói részére; b) kialakítja és irányítja a Társaság munkaszervezetét, ennek megfelelően megállapítja a Társaság Szervezeti és Működési Szabályzatát; c) gyakorolja a munkáltatói jogokat a Vezérigazgató felett, egyebekben a Társaság alkalmazottaival szemben a munkáltatói jogok gyakorlását a Vezérigazgatóra delegálja; d) irányítja a Társaság gazdálkodását, meghatározza a Társaság üzleti és fejlesztési koncepcióját; e) gondoskodik a Társaság mérlegének és vagyonkimutatásának elkészítéséről, javaslatot tesz a nyereség felosztására; 3
4 f) gondoskodik a Társaság üzleti könyveinek szabályszerű vezetéséről; g) a Társaság mérlegét közzéteszi és a cégbíróságnak beterjeszti; h) évente legalább egyszer jelentést készít a Közgyűlés, legalább három havonként pedig a Felügyelő Bizottság részére a Társaság ügyvezetéséről, vagyoni helyzetéről és üzletpolitikájáról; i) dönt a Társaság jegyzett tőkéjének 30 százalékát meghaladó összegű hitel felvételéről, feltéve, hogy az Alapszabály 13 (l) pontja alapján a hitelszerződés megkötéséről szóló döntés nem tartozik a közgyűlés hatáskörébe; j) dönt a Társaság jegyzett tőkéjének 15 százalékát meghaladó értékű, a Társaság rendes üzleti tevékenységén kívül eső olyan szerződés megkötéséről, amely a Társaság tulajdonában álló bármely jog, ingatlan vagy eszköz elidegenítését, más társaságba való befektetését, megterhelését, használati, hasznosítási, birtoklási vagy rendelkezési jogának harmadik személyre ruházását eredményezi, feltéve, hogy az Alapszabály 13 (k) pontja alapján e szerződés megkötése nem tartozik a Közgyűlés hatáskörébe. A jelen pontban foglalt rendelkezés nem vonatkozik a Társaság tevékenységi körébe tartozó szokásos szerződések megkötésére; k) a Felügyelő Bizottság előzetes jóváhagyása mellett elfogadja a Társaság közbenső mérlegét, amennyiben a közbenső mérleg saját részvény megszerzése és/vagy osztalékelőleg fizetésének elhatározása miatt szükséges, (amennyiben a Közgyűlés saját részvény megszerzését határozza el, vagy az Alapszabály az igazgatóságot felhatalmazza osztalék-előleg fizetésének elhatározására); l) dönt a saját részvények megszerzéséről abban az esetben, ha a saját részvény megszerzésére a Társaságot fenyegető, súlyos károsodás elkerülése érdekében van szükség. Az ilyen részvényszerzés esetén az Igazgatóság a soron következő közgyűlésen köteles tájékoztatást adni a saját részvények megszerzésének indokáról, a megszerzett részvények számáról, össznévértékéről, valamint e részvényeknek a társaság alaptőkéjéhez viszonyított arányáról és a kifizetett ellenértékről; m) végrehajtja a Közgyűlésnek a saját részvény megszerzésére szóló határozatát; n) kezdeményezi a Társaság részvényeinek tőzsdei bevezetését; o) dönt a Társaság telephelyéről, fióktelepéről, valamint a főtevékenységet kivéve a tevékenységi körökről és ezzel összefüggésben az Alapszabály módosításáról; p) jogosult dönteni mindazokban a kérdésekben, amelyeket a társasági törvény vagy a Társaság Alapszabálya nem utal a közgyűlés hatáskörébe. Az Igazgatóság tagjai az ilyen tisztséget betöltő személyektől általában elvárható gondossággal kötelesek eljárni. Kötelezettségeik megszegésével a társaságnak okozott kárért a polgári jog szabályai szerint felelnek. Nem terheli felelősség azt az Igazgatósági tagok, aki a) az Igazgatóság határozata vagy intézkedése elleni tiltakozását az Igazgatóság ülésén bejelentette; b) az ülésen nem volt jelen és az ülés jegyzőkönyvének kézhezvételétől számított 10 napon belül a Felügyelő Bizottság elnökének írásban bejelentette tiltakozását; c) az általa észlelt mulasztást olyan időben jelezte írásban az intézkedésre jogosult szervnek, hogy az még időben intézkedhetett. Az érintett Igazgatósági tag ilyen irányú kezdeményezésére az Igazgatóság 8 napon belül köteles intézkedni a Társaság közgyűlésének összehívásáról. Ezen kötelezettség elmulasztása esetén a közgyűlést a Felügyelő Bizottság hívhatja össze. 4
5 Az Igazgatóság bármely tagja jogosult a Társaság bármely alkalmazottjától felvilágosítást kérni, amelyet az alkalmazottak kötelesek haladéktalanul megadni. Az Igazgatóság tagjai nevezik ki a Társaság Vezérigazgatóját, aki a Társasággal munkajogviszonyban áll. A Vezérigazgatóval szemben a munkáltatói jogokat az Igazgatóság gyakorolja. A Vezérigazgató hatáskörébe tartozik a Társaság munkájának irányításával kapcsolatos minden olyan ügy és döntés, amely nem tartozik a közgyűlés vagy az Igazgatóság kizárólagos hatáskörébe, vagy amelyet a közgyűlés vagy az Igazgatóság nem vont saját hatáskörébe. A Társaság munkavállalói felett a munkáltatói jogokat, figyelemmel az Alapszabály 21.1 (c) pontjára, az Igazgatóság nevében a Vezérigazgató gyakorolja. E jogkörét a Vezérigazgató a Társaság Szervezeti és Működési Szabályzatának keretei között a Társaság más alkalmazottaira átruházhatja Az Igazgatóság tagjai Pintér István az Igazgatóság elnöke (nem független) Jelenleg a Rába Járműipari Holding Nyrt. elnök-vezérigazgatója és a Rába Futómű Kft. ügyvezető igazgatója ban a győri Széchenyi István Főiskolán közlekedésmérnök diplomát szerzett ban a budapesti Műszaki Egyetemen komplex rendszerek tervezésének képzésén vett részt ben az ACIL-en (USA) a fiatal vezető programban, majd 1990-ben az ABB-n (Németország - Svédország) szervezetfejlesztési programban vett részt ben a New York State University at Buffalo-n Executive Management Programot hallgatott ban a JICA JAPAN-on termelés irányítást tanult, és részt vett a University of Hatfield TEMPUS programjában ban a Brunel University (UK) Diploma in Management Studies (DMS), 1998-ban a Brunel University-n (UK) Master of Business Administration (MBA) fokozatot szerzett ben a Newport University-n (USA) PhD. Fokozatot szerzett. Angolul felsőfokú szinten beszél között a Rába Futómű Gyár üzemmérnöke, között mérnök, a Rába Motor Gyár gyártástervezője, majd a Rába Rt-nél között a COPICS Műszaki adatbázis bevezetési csoport specialistája, között CAD/CAM/CAE osztályvezetője, 1993-tól a vállalat-átalakítás és PHARE ügyek projekt vezetője, 1995-től a cég informatikai vezetője től a Rába Rt. mb. informatikai és szervezetfejlesztési igazgatója, 1998-tól informatikai és szervezetfejlesztési igazgatója, 2000 és 2003 között pedig a vállalat vezérigazgató-helyettese és stratégiai igazgató tól vezérigazgató, majd 2004-től vezérigazgató és a Rába Futómű Kft. ügyvezető igazgatója, 2005-től pedig a Rába Járműipari Holding Nyrt. elnök-vezérigazgatója. 5
6 Alan Spancer igazgatósági tag (független) Az Oxfordi Egyetemen szerezte diplomáját 1955-ben, majd a Ford Motor Company-nál helyezkedett el. Több mint 40 éves szakmai pályafutása során számos területen töltött be vezetői pozíciót és szerzett széleskörű járműipari tapasztalatot az Egyesült Királyságban, Németországban, az Amerikai Egyesült Államokban és Oroszországban évi nyugdíjba vonulását követően a Coopers and Lybrand tanácsadójaként továbbra is aktív maradt. Igazgatósági tagja az orosz járműipari vállalatnak, a NAFAZ-nak. Auditbizottsági elnöke a GM/AVTOVAZ-nak és a JV Bharat Forge Ltd. Indiának, valamint a Chetham's School of Music kuratóriumának tagja. Franciául és németül beszél. Hrabovszki Róbert igazgatósági tag (független) A Miskolci Egyetem Gazdaságtudományi karának pénzügy-számvitel szakirányán végzett 1997-ben, mint okleveles közgazdász. Felsőfokú tanulmányai után tőzsdei szakvizsgát tett, majd sikeresen elvégezte a Nemzetközi Bankárképző EFFAS diploma-programját és Certified EFFAS Financial Analyst végzettséget szerzett és 2010 között a CIB Csoportnál dolgozott különböző beosztásokban és 2001 között a CIB Értékpapír Rt. elemzője volt. Szakterülete a cégértékelések és a különböző vállalati, illetve makrogazdasági előrejelzések voltak től a CIB Közép-Európai Nemzetközi Bank Rt. Strukturált Finanszírozások és Vállalati Tanácsadás főosztályának vezető tanácsadója, 2005-től a Befektetési Banki Üzletág főosztályvezető helyettese, június 1. és augusztus 31. között a Befektetési Bank vezetője szeptember 1-től az OTP Bank Nyrt. főosztályvezetője, a Kereskedelmi Banki Divízión belül az Értékpapírkibocsátások,Tőkepiaci Tranzakciók és Letétkezelési területet vezeti Angolul beszél. Martin Olivér igazgatósági tag (független) 1995-ben szerzett közgazdász diplomát Németországban a Technische Universitaet Berlin-en. A diploma megszerzését követően az ABN AMRO Corporate Finance-nál és annak jogelődjeinél dolgozott különböző beosztásokban vállalati pénzügyi tanácsadóként 7 éven keresztül óta az Invescom Corporate Finance igazgatójaként dolgozik vállalati pénzügyi tanácsadás területen. Szakmai karrierje során vállalati akvizíciókkal, pénzügyi reorganizációkkal és stratégiai finanszírozás szervezésével kapcsolatos tanácsadási megbízásokban nyújtott szolgáltatásokat vezető magyar és külföldi nagyvállalatok részére. Német és angol nyelven beszél. 6
7 Dato Khalid Abdol Rahman igazgatósági tag (független) Közgazdaságtanból szerzett diplomát a malajziai Institute Technology Mara Egyetemen, majd Bsc fokozatú pénzügyi diplomát az amerikai Indiana Állami Egyetemen, és később Msc fokozatú marketing szakirányos közgazdász diplomát az amerikai New Haven Egyetemen augusztusa óta dolgozik a malajziai DRB-HICOM Berhad vállalatnál mint a Vállalati tervezés vezetője. Ezt megelőzően két befektetési banknál dolgozott, a Rakyat Merchant Bankers Bhd-nál vállalati pénzügyi menedzserként és a Southern Investment Bank Berhad-nál vállalati pénzügyekért felelős első alelnökként; valamint két malajziai tőzsdei vállalatnál, nevezetesen az MMC Berhad-nál senior vállalati tervezőként és a Tradewinds Corporation Berhad-nál a csoport ügyvezető igazgatójaként. Földvári Gábor igazgatósági tag (független) A budapesti Pénzügyi és Számviteli Főiskolán szerezte diplomáját óta a Technotrade Finance Kft., a Váci út 40 Ingatlanforgalmazó Kft és a Földvári és Fia Tanácsadó Kft. ügyvezető igazgatója től az Országos Széchenyi Könyvtár Corvina Alapítványának kuratóriumi elnöke óta a Mű-Terem Galéria Kft. felügyelő bizottságának elnöke, 2006 óta a Bookline Rt. felügyelő bizottságának tagja, 2008 óta a Reál Hungary Nyrt. Igazgatóságának tagja. Orosz nyelven beszél. Dr. Finta-Nagy Ádám Sándor igazgatósági tag (független) 2.2. Felügyelő Bizottság és Audit Bizottság Felügyelő Bizottság A Társaság ügyvezetésének ellenőrzését a közgyűlés által választott Felügyelő Bizottság végzi. A Társaság Felügyelő Bizottsága három tagból áll. A Felügyelő Bizottság tagjait a Társaság közgyűlése választja. A Felügyelő Bizottság tagjainak megbízatása határozott időtartamra, de legfeljebb öt évre szól. A Felügyelő Bizottság tagjai újraválaszthatók és visszahívhatók. Időközi választással választott Felügyelő Bizottsági tag megbízatása a Felügyelő Bizottság tagjai megbízatásának lejártáig tart. A Felügyelő Bizottság tagjai maguk közül egyszerű szótöbbséggel választanak elnököt. A Felügyelő Bizottság elnöke összehívja és vezeti a Felügyelő Bizottság üléseit, kijelöli a jegyzőkönyvvezetőt, elrendeli a szavazást és megállapítja annak eredményét. A Felügyelő Bizottság határozatképes, ha ülésén tagjainak kétharmada, de legalább három tag jelen van. A Felügyelő Bizottság határozatait egyszerű szótöbbséggel hozza. Szavazategyenlőség esetén az elnök szavazata dönt. A Felügyelő Bizottság az elnök kezdeményezésére konferencia telefonos ülést tarthat, illetőleg a tagoknak előre megküldött előterjesztés és határozati javaslat alapján ülésen kívüli írásbeli határozatot is hozhat. A konferencia telefonos ülés technikai fel- 7
8 tételeit a Társaság biztosítja oly módon, hogy az elektronikus kapcsolat valamennyi tag és meghívott az részére ülés teljes időtartama alatt rendelkezésre álljon. A Felügyelő Bizottság ülését annak bármely tagja is összehívhatja az ok és a cél megjelölésével, ha ez irányú kérésüket az elnök nyolc napon belül nem teljesíti. A Felügyelő Bizottság tagjai (a nyilvánosan működő részvénytársaságban történő részvényszerzésen kívül is) részesedést szerezhetnek a Társaságéval azonos tevékenységet is folytató, de a Társaságnak üzleti konkurenciát nem jelentő más gazdálkodó szervezetben, illetve az ilyen gazdálkodó szervezetben betölthetnek vezető tisztséget. A tisztségviselők az ilyen gazdálkodó szervezetben történő részesedésről vagy vezető tisztség vállalásáról a Felügyelő Bizottság elnökét írásban haladéktalanul kötelesek tájékoztatni. A bejelentésről a Felügyelő Bizottság elnöke az Igazgatóság elnökét a bejelentés másolatának megküldésével tájékoztatja A Felügyelő Bizottság hatásköre és feladatai A Felügyelő Bizottság köteles: a) ellenőrizni a Társaság ügyvezetését; b) megvizsgálni az Igazgatóság minden, a Közgyűlés részére készített jelentését, valamint indítványát és jelentést tenni a vizsgálat eredményéről a közgyűlésnek, c) összehívni a Közgyűlést, ha azt a Társaság érdeke megkívánja, különösen, ha tudomást szerez a törvénybe vagy a Társaság Alapszabályába ütköző intézkedésről vagy a Társaság érdekeit sértő tevékenységről, vagy mulasztásról; d) megvizsgálni a Társaság ügyvezetését, ha azt a Társaság alaptőkéjének 10 százalékát képviselő részvényesek az ok és cél megjelölésével kérik; e) az Igazgatóság által előterjesztett kérdéseket megvizsgálni és azokban állást foglalni; f) ellátni a jogszabályokban és a Társaság Alapszabályában előírt egyéb feladatait. A Felügyelő Bizottság jogosult a Társaság minden ügyében a Társaság Igazgatóságának tagjaitól és minden tisztségviselőjétől, valamint alkalmazottjától felvilágosítást és jelentést kérni, a Társaság minden üzleti könyvét, bankszámláját, iratait és dokumentumait megvizsgálni vagy szakértővel, a Társaság költségére, megvizsgálni. A Felügyelő Bizottság ügyrendjét maga állapítja meg és jóváhagyásra a közgyűlés elé terjeszti A Felügyelő Bizottság tagjai Dr. Benedek János Felügyelő Bizottság elnöke (független) 1976-ban végzett az ELTE Állam- és Jogtudományi Karán, állam- és jogtudományi doktorként, 1981-ben ügyvéd-jogtanácsosi szakvizsgát tett, 1989-ben a budapesti Nemzetközi Menedzser Központ vállalatfinanszírozást, 1991-ben a Daiwa Ltd. London International Bankers Course-on, 1993-ban pedig a Nemzetközi Bankárképző Központban modern vállalati pénzügyeket hallgatott között jogi előadó volt a CHEMlMAS Vegyigép Tervező és Fővállalkozó Vállalatnál majd 1979-ben szintén jogi előadóként a 43. sz. Állami Építőipari Vállalatnál dolgozott között az Építésügyi és Városfejlesztési Minisztérium osztályvezetője, 1989-ben a Közlekedési, Hírközlési és Építésügyi Minisztérium főosztályvezető- helyettese, között az Állami Fejlesztési Intézet főmunkatársa között a Magyar Befektetési és Fejlesztési Rt. Főmunkatársa, között a Magyar Befektetési és Fejlesztési Bank Rt. főosztályvezetője és ügyvezető igazgatója, között a Magyar Fejlesztési Bank Rt. vezérigazgató-helyettese, és között a MÁV Rt. stratégiai vezérigazgató-helyettese 8
9 volt között a Magyar Befektetési és Vagyonkezelő Rt. vezérigazgatója,és az igazgatóság elnöke között a MAG Magyar Gazdaságfejlesztési Központ Zrt. ügyvezető igazgatója között a VÁTI Magyar Regionális Fejlesztési és Urbanisztikai Kht. vezérigazgatója. Jelenleg az Inventor-Steel Technológia Fejlesztő Zrt. tulajdonos vezérigazgatója. Angol nyelven üzleti tárgyalási szinten beszél. Varga Zoltán Felügyelő Bizottság tagja (független) Közgazdász diplomáját 1989-ben szerezte a pécsi Janus Pannonius Tudományegyetemen. A Credit Suisse First Boston (CSFB) irodájának helyettes vezetőjeként jelentős tapasztalatokra tett szert a vállalatirányítás és a pénzügyek területén, az elmúlt egy évtizedben a privát szektor üzleti lehetőségeit aknázta ki. A magánszektorban számos társaság vezetésében aktív szerepet töltött és tölt be, melyek közül a legjelentősebbek a Budapesti Ingatlan Hasznosítási és Fejlesztési Részvénytársaság (BIF) nagytulajdonosa és Igazgatóságának tagja; a Wizz Air fapados légitársaság jelentős tulajdonosa; a Centrál Csoport megalapítója és többségi tulajdonosa ben elindította kockázati tőke befektetési tevékenységét és 2010-ben sikeresen szerepelt az EU által támogatott JEREMIE programban és mára már két Alapot irányít operatívan. Jelenleg több mint tíz társaság van a portfolióban és az alkalmazottak száma meghaladja az 500 főt. Sándorfi Balázs Felügyelő Bizottság tagja (független) Közgazdász diplomáját 1996-ban a budapesti Pénzügyi és Számviteli Főiskolán szerezte és 1999 között hitel- majd részvényelemzőként dolgozott a Creditanstalt-nál, a Hypo Securities-nél és a WestLB-nél ben tagja volt a Portfolio.hu-t elindító csapatnak ig a tartalomfejlesztést irányította, ezt követően az üzleti területekért felelt től nevezték ki a Net Média Zrt. vezérigazgatójának től tanácsadói tevékenységet folytat Az Audit Bizottság A Felügyelő Bizottság független tagjai közül a Közgyűlés háromtagú Audit Bizottságot választ. Amennyiben a Felügyelő Bizottság háromtagú és a törvény szerint valamennyi tagja függetlennek minősül, úgy a Felügyelő Bizottság tagjai automatikusan az Audit Bizottság tagjai lesznek. Az Audit Bizottság tagjai saját maguk választják meg a bizottság elnökét. Amennyiben a Felügyelő Bizottság tagjai automatikusan az Audit Bizottság tagjai, úgy a Felügyelő Bizottság és az Audit Bizottság elnöke azonos személy. Az audit bizottsági tagság megszűnésére a felügyelő bizottsági tagság megszűnésének szabályai az irányadók. Az audit bizottsági tag tagsága megszűnik akkor is, ha megszűnik a felügyelő bizottsági tagsága. Az Audit Bizottság hatáskörébe tartozik - a számviteli törvény szerinti beszámoló véleményezése; - javaslattétel a könyvvizsgáló személyére és díjazására; - a könyvvizsgálóval megkötendő szerződés előkészítése; - a könyvvizsgálóval szembeni szakmai követelmények és összeférhetetlenségi előírások érvényre juttatásának figyelemmel kísérése; a könyvvizsgálóval való együttműködéssel kapcso- 9
10 latos teendők ellátása, valamint szükség esetén az igazgatóság számára intézkedések megtételére vonatkozó javaslattétel; - a pénzügyi beszámolási rendszer működésének értékelése és javaslattétel a szükséges intézkedések megtételére; valamint - az Igazgatóság és a Felügyelő Bizottság munkájának segítése a pénzügyi beszámolási rendszer megfelelő ellenőrzése érdekében; Az Audit Bizottság amennyiben nem automatikusan a felügyelő bizottsági tagokból áll az ügyrendjét saját maga készíti el; amennyiben automatikusan a felügyelő bizottsági tagokból áll az Audit Bizottság, úgy az ügyrendje azonos a Felügyelő Bizottság ügyrendjével Az Igazgatóság, Felügyelő Bizottság és Audit Bizottság ülései év folyamán a Rába Nyrt. Igazgatósága 2 alkalommal rendes és 5 alkalommal telefonos ülést tartott, mely üléseken a részvételi arány 88 százalékos volt. A Felügyelő és Audit Bizottságok az elmúlt évben 6 alkalommal telefonos ülést tartott 100 százalékos részvételi arány mellett Az Igazgatóság, Felügyelő Bizottság és menedzsment munkájának, valamint az egyes tagok értékelésekor figyelembe vett szempontok Az Igazgatóság és a menedzsment munkájának értékelési alapja a stratégiai és az üzleti terv. Az Igazgatóság általában 3 évre szóló, részletes, elemzéseken alapuló stratégiai tervet készít, melyet évente felülvizsgál és elvégzi a szükséges kiigazításokat. A terv megvalósítása érdekében elvégzett munka értékelésével minősíti a stratégia helyességét és értékeli önmaga munkáját. A vezérigazgató és a menedzsment munkáját az Igazgatóság az üzleti terv teljesítésén keresztül értékeli. Erre formálisan az éves rendes Közgyűlés előtti Igazgatósági ülésen kerül sor, ekkor állapítják meg a vezérigazgató részére fizethető prémium összegét is. A menedzsment munkáját a vezérigazgató az éves személyes teljesítményértékelés (MBO) során minősíti. A kifizethető prémium mértékét az üzleti és az egyéni célok teljesülése alapján állapítja meg. Amennyiben az üzleti terv fő mutatói nem teljesülnek, prémium nem fizethető. A vezérigazgató munkájának értékelése az Igazgatósági jegyzőkönyvekben, a menedzsmenté az egyéni teljesítmény értékelő lapokon kerül dokumentálásra. A részvény opció odaítéléséről (az adott tranche megnyílásáról) a vonatkozó szabályzat alapján a Javadalmazási Bizottság előterjesztése alapján az Igazgatóság dönt Javadalmazási Bizottság A Javadalmazási Bizottság feladata a Társaságon belül alkalmazott javadalmazási tervek és hoszszú távú teljesítmény ösztönző rendszerek kidolgozása, felügyelete és értékelése. A Javadalmazási Bizottság évente legalább egy alkalommal értékeli az elnök-vezérigazgató munkáját, és a megfelelően részletezett értékelő jelentését megvitatásra az Igazgatóság elé terjeszti. A Rába saját függetlenségi feltételei, valamint az Igazgatósági tagok ide vonatkozó nyilatkozata alapján a Javadalmazási Bizottság tagjainak többsége független, nem alkalmazott Igazgatósági tag. 3. Belső kontrollok rendszerének bemutatása A belső kontroll fő célja, hogy a szervezet megfelelő minőséggel teljesítse meghatározott feladatát: - gazdálkodási tevékenységeit szabályszerűen, gazdaságosan, hatékonyan és eredményesen hajtsa végre; 10
11 - megfeleljen a vonatkozó törvényeknek és szabályozásoknak; - a vevői igények határidőben történő maradéktalan kielégítése. Kockázatokon alapuló megközelítés Igazgatóság A célok elérésének kockázata Célok kijelölése A feladat teljesítésére irányuló tevékenységek Eredmény (Output) Cél Irányítás: feladatok, források, szabályok meghatározása Az eredmény elérésének kockázata Vezetés: A tevékenység belső irányítása, szabályozása A belső kontrollrendszer Belső ellenőrzés Külső Ellenőrzés eredmény /cél visszacsatolása 3.1. A Társaság belső kontrollrendszere két fő pilléren nyugszik - A tevékenység belső irányítása, szabályozása - Belső ellenőrzés A tevékenység belső irányítása, szabályozása - A Rába menedzsmentje a belső kontrollokat a különböző szintű és rendszerességű (napi, heti, havi) vezetői fórumokon gyakorolja. Az értekezleteken beazonosított kockázatok kezelésére azonnali intézkedés történik. - A Társaság gazdálkodási folyamatait, azok felelőseit írásos ügyvezetői, eljárási és munka utasítások szabályozzák, melyek folyamatosan frissítésre kerülnek Belső ellenőrzés A Rába csoportban működő belső ellenőrzési szervezet a Felügyelő Bizottság közvetlen irányítása alatt működik. Tevékenységét az elfogadott éves audit terv alapján végzi, melyet kiegészítenek az ad hoc jellegű vizsgálatok. A év folyamán végzett auditok nem tártak fel a társaság működését veszélyeztető, a részvényesek érdekeit sértő hiányosságokat, törvénysértés nem történt. Az audit jelentésekben szereplő hiányosságok megszűntetésre, a megfogalmazott javaslatok bevezetésre kerültek Kockázatkezelés A társaság működése során elengedhetetlen a kockázati szempontok kezelése. A Rába Nyrt termékeinek gyártása, termékei, azok értékesítése, piacai, vevői különböző mértékű kockázatot jelen- 11
12 tenek a társaság számára. A társaság tevékenységének eredményes folytatása érdekében végzett kockázat kezelési tevékenysége két pilléren nyugszik: 1./ A működés, a termelés feltételeinek biztosítása. A folyamatos üzletmenet kapcsán jelentkező kockázatokat a kulcsfontosságú termelőberendezések tervszerű karbantartásával, a beruházások stratégiai tervben szereplő végrehajtásával, a váratlan termelési megállások esetére kidolgozott tervekkel (kihelyezés) minimalizálja a társaság. A kockázatok kezelése mértékének és súlyosságának megfelelően különböző szinteken történnek. 2./ Pénzügyi kockázatok kezelése A pénzügyi kockázatkezelés rövid távú, piaci kockázatokkal foglalkozik. A pénzügyi kockázat kezelése során jelenleg alkalmazott főbb eszközök: Swap, határidős és opciós devizaügyletek kötése Vevőbiztosítás alkalmazása Vagyonbiztosítás alkalmazása Belső szállító, vevő minősítési rendszer működtetése. 4. Könyvvizsgálói tevékenység évben a Rába csoport könyvvizsgálatát a Deloitte Könyvvizsgáló és Tanácsadó Kft. végzi. Felelős könyvvizsgáló Binder Szilvia. Az év folyamán nem végzett a társaság a könyvvizsgálati audittól eltérő tevékenységet. 5. Közzétételi politika, bennfentes személyek A Rába Nyrt. közzétételi politikájában a jogszabályokban, a BÉT Szabályzatokban és a Társaság Alapszabályában előírt nyilvánosságra hozatali szabályokat alkalmazza. A megjelentetési helyek: az Alapszabályban foglaltak szerint a Társaság honlapja (www.raba.hu) és a BÉT hivatalos elektronikus honlapja; valamint a PSZÁF honlapja. A Tpt. 201/D. (1) bekezdése alapján a Rába Nyrt. nyilvántartást vezet a Rába Nyrt. részére munkaviszony vagy egyéb jogviszony alapján tevékenységet végző és bennfentes információhoz hozzáférő személyekről. Ezen személyek listáját és a tulajdonukban lévő részvények darabszámát a Társaság közzéteszi a negyedéves gyorsjelentéseiben is. A Társaság bennfentes személyeire a Tpt. iránymutatásai érvényesek. 6. Közgyűlés, szavazatok 6.1. Közgyűlés A Társaság legfőbb szerve a Közgyűlés, amely a részvényesek összességéből áll. A Közgyűlés jogosult az Igazgatóság, ideértve a Vezérigazgató hatáskörébe tartozó kérdésekben is dönteni. Az alábbi döntések a Közgyűlés kizárólagos hatáskörébe tartoznak: a) döntés - ha a Gt. vagy az Alapszabály eltérően nem rendelkezik - az Alapszabály megállapításáról és módosításáról; b) (1) az alaptőke felemelése, vagy az Igazgatóság felhatalmazása az alaptőke felemelésére; valamint döntés a jegyzési elsőbbségi jog gyakorlásának kizárásáról; (2) az alaptőke leszállítása, kivéve, ha a Gt. eltérően rendelkezik; c) az egyes részvénysorozatokhoz fűződő jogok, illetve az egyes részvényfajták, osztályok átalakítása; 12
13 d) a Társaság más társasággal való egyesülésének, beolvadásának, szétválásának és megszűnésének, valamint más társasági formába való átalakulásának elhatározása; e) az Igazgatóság, a Felügyelő Bizottság, valamint az Audit Bizottság tagjainak és a könyvvizsgálónak a megválasztása, visszahívása, valamint díjazásuk megállapítása; f) a számviteli törvény szerinti beszámoló elfogadása, ideértve az adózott eredmény felhasználására vonatkozó döntést is; g) döntés ha a Gt. másképpen nem rendelkezik - átváltoztatható és jegyzési jogot biztosító kötvény kibocsátásáról, meghatározva egyben a kibocsátás módját, az értékpapírhoz fűződő jogokat, futamidejét és visszaváltásának (visszavásárlásának) feltételeit; h) döntés a felelős társaságirányítási jelentés elfogadásáról; i) döntés a Társaság részvényeinek bármely tőzsdéről, illetve jegyzési rendszerből történő kivezetésének kérelmezéséről; j) döntés a részvények dematerializált részvényekké történő átalakításáról; k) hozzájárulás a Társaság rendes üzleti tevékenységén kívül eső olyan szerződés megkötéséhez, amely a Társaság jegyzett tőkéjének 30 százalékát meghaladó értékű bármely jog, ingatlan vagy eszköz elidegenítését, más társaságba való befektetését, megterhelését, használati, hasznosítási, birtoklása vagy rendelkezési jogának harmadik személyre ruházását eredményezi; l) hozzájárulás minden a Rába csoporton és a rendes gazdálkodás körén kívüli - olyan jogügylethez, amellyel a Társaság jegyzett tőkéje 30 százalékát meghaladó értékben vállal jótállást (garanciát), valamint kezességet, továbbá döntés az ezen összeget meghaladó hitel felvételéről; m) döntés a részvénytársaság működési formájának megváltoztatásáról; n) döntés amennyiben az Alapszabály eltérően nem rendelkezik - osztalékelőleg fizetéséről; o) az Igazgatóság felhatalmazása saját részvény megszerzésére, valamint döntés a saját részvényre kapott nyilvános vételi ajánlat elfogadásáról; p) döntés a nyilvános vételi ajánlattételi eljárás megzavarására alkalmas lépések megtételéről; r) döntés minden olyan kérdésben, amelyet a vonatkozó jogszabályok, illetve a jelen Alapszabály a közgyűlés kizárólagos hatáskörébe utal. s) az Igazgatóság előző évben végzett munkájának értékelése és határozat az igazgatósági tagok részére adható felmentvény tárgyában Évi rendes közgyűlés Évi rendes közgyűlést minden évben egyszer, a jogszabályban meghatározott időpontig kell megtartani. Az évi rendes közgyűlés napirendjén legalább a következőknek kell szerepelnie: a) az Igazgatóság jelentése a Társaság előző üzleti évben kifejtett tevékenységéről; b) a Társaság számviteli törvény szerinti beszámolója, az Igazgatóság javaslata az egyedi és konszolidált mérleg elfogadására és indítványa az adózott eredmény felhasználására, valamint a felelős társaságirányítási jelentés előterjesztése; c) a Felügyelő Bizottság és a könyvvizsgáló írásbeli jelentése az éves pénzügyi jelentésekről, a számviteli törvény szerinti beszámolóról, az adózott eredmény felhasználásáról, valamint az osztalék mértékére tett javaslatról; d) a számviteli törvény szerinti beszámoló (mérleg, eredmény-kimutatás) megvitatása, a mérleg megállapítása és az adózott eredmény felhasználásáról való határozathozatal; továbbá döntés 13
14 a felelős társaságirányítási jelentésről; valamint az Igazgatóság előző évi munkájának értékelése és és döntés az Igazgatóság tagjai részére adható felmentvényről e) a könyvvizsgáló megválasztása; Rendkívüli közgyűlés Rendkívüli közgyűlést hívhat össze az Igazgatóság, ha azt a Társaság működése szempontjából szükségesnek tartja. Az Igazgatóság köteles nyolc napon belül a Felügyelő Bizottság egyidejű értesítése mellett a szükséges intézkedések megtétele céljából a közgyűlést összehívni, ha tudomására jut, hogy a Társaság saját tőkéje a veszteség következtében az alaptőke kétharmadára csökkent, ha a Társaság saját tőkéje 20 millió forint alá csökkent vagy fizetéseit megszűntette és vagyona a tartozásait nem fedezi. A Felügyelő Bizottság, a könyvvizsgáló, valamint a Cégbíróság a társasági törvényben meghatározott esetekben, valamint a Társaság alaptőkéjének legalább 5 százalékát képviselő részvényesek az ok és a cél írásbeli megjelölésével, részvényesi mivoltuk igazolása mellett rendkívüli közgyűlés összehívását kérhetik. Az Igazgatóság a közgyűlési hirdetményt és adott esetben a meghívót az ilyen kérés kézhezvételétől számított 30 napon belül köteles közzétenni, illetve megküldeni. Ha a Társaság részvényeire tett nyilvános vételi ajánlattal kapcsolatos részvényesi állásfoglalás miatt vagy az eredményes, nyilvános vételi ajánlattételi eljárást követően a befolyásszerző kezdeményezésére rendkívüli közgyűlés összehívására kerül sor, a közgyűlést annak időpontját legalább 15 nappal megelőzően kell összehívni A Közgyűlés összehívása A Közgyűlésre szóló meghívót a Társaság hirdetményeire meghatározott módon, a tervezett közgyűlést megelőzően legalább a nyilvános vételi ajánlati pont kivétellel - 30 nappal az Igazgatóság, illetve az Alapszabály szerint jogosult személy nyilvánosan közzéteszi. Az Igazgatóság és a Felügyelő Bizottság tagjait, valamint a Társaság könyvvizsgálóját a közgyűlés összehívásáról a fenti határidő figyelembevételével külön meghívóval is értesíteni kell. Minden közgyűlési meghívóban és hirdetményben meg kell jelölni a Társaság cégnevét és székhelyét, a Közgyűlés helyét, napját és időpontját, a Közgyűlés napirendjét, valamint a részvényesi jog gyakorlásának feltételeit, a részvénykönyv lezárásának időpontját, annak megjelölését, hogy a részvényesek a közgyűlés napirendi pontjaihoz kapcsolódó előterjesztéseket és egyéb dokumentumokat hol és mikor tekinthetik meg, a napirend kiegészítésére vonatkozó alapszabályi feltételeket, továbbá a határozatképtelenség miatt megismétlendő közgyűlés helyére és időpontjára vonatkozó információt. Az Igazgatóság a közgyűlési hirdetményben vagy legalább a közgyűlés napját megelőző 21. napon külön hirdetményben köteles közzétenni - évi rendes közgyűlés esetén - a mérleg, az eredmény-felosztási javaslat és az Igazgatóság, valamint a Felügyelő Bizottság jelentésének legalább a lényeges adatait, illetőleg minden közgyűlés esetén a napirenden szereplő ügyekkel kapcsolatos előterjesztések összefoglalóját és a határozati javaslatokat. A közzétett napirendben nem szereplő ügyben a Közgyűlés csak akkor hozhat döntést, ha valamennyi részvényes jelen van és az új napirendi pont felvételéhez egyhangúlag hozzájárulnak. A Közgyűlést a Társaság székhelyén vagy az Igazgatóság által meghatározott másik helyen kell összehívni. A Közgyűlés napirendjét az Igazgatóság állítja össze, azonban a szavazatok legalább egy százalékát képviselő részvényesek az ok megjelölésével írásban kérhetik az Igazgatóságtól, hogy valamely kérdést tűzzön napirendre, illetőleg a napirendi pontokkal összefüggésben határozati javaslatot is előterjeszthetnek. A részvényesek a napirenddel kapcsolatos javaslattételi jogukat a legalább egy százalékot elérő szavazati arány igazolása mellett - a közgyűlési meghívó megjelenésétől számított 8 napon belül gyakorolhatják. 14
15 6.3. Határozatképesség, szavazás a Közgyűlésen A Közgyűlés határozatképes, ha azon a szavazásra jogosító részvények több mint felét képviselő részvényes személyesen, vagy meghatalmazott képviselője útján (ideértve a részvényesi meghatalmazottat is) jelen van. Az ilyen képviseletre szóló meghatalmazást közokiratba vagy teljes bizonyító erejű magánokiratba kell foglalni és azt a közgyűlési meghívóban megjelölt helyen és időben, de legkésőbb a Közgyűlést megelőző regisztráció során át kell adni az Igazgatóság képviselőjének. A meghatalmazás visszavonásának formájára ugyanazon előírások vonatkoznak, mint a meghatalmazás adására. Nem lehet a részvényes képviselője az Igazgatóság és a Felügyelő Bizottság tagja, a Társaság vezető állású munkavállalója, kivéve, ha e személyek meghatalmazottként minden egyes határozati javaslatra egyértelmű, a meghatalmazó részvényes által adott írásbeli szavazati utasítással rendelkeznek. Nem lehet meghatalmazott a Társaság könyvvizsgálója. A képviseletre szóló meghatalmazás érvényessége egy Közgyűlésre és az annak határozatképtelensége miatt újra összehívott közgyűlésre szól. Amennyiben a Közgyűlés a kitűzött időpontot követően 30 perccel sem határozatképes, úgy az azonos napirenddel tartandó megismételt Közgyűlést az eredeti Közgyűlés napjától számított 21. napon belüli időpontra kell összehívni. Amennyiben törvény nem zárja ki, a határozatképtelenség miatt megismételt közgyűlés az eredeti közgyűlés napjára is összehívható. Az esetleg megismétlésre kerülő közgyűlés összehívására vonatkozó információkat a rendes közgyűlést összehívó hirdetmény tartalmazza. A határozatképtelenség miatt megismételt Közgyűlés az eredeti napirenden szereplő ügyekben dönthet, és határozatképes függetlenül az ilyen megismételt Közgyűlésen képviselt alaptőke arányától. A Közgyűlésen való részvételre és szavazásra az a részvényes vagy részvényesi meghatalmazott jogosult, akinek a neve a részvénykönyv lezárás napján a Társaság által kezdeményezett tulajdonosi megfeleltetés alapján összeállított részvénykönyvben szerepel. A szavazás lebonyolításának módját az Igazgatóság határozza meg oly módon, hogy a szavazati jog a részvények száma és névértéke alapján megállapítható legyen. A Közgyűlésen a határozathozatal nyílt szavazással történik. Az alaptőke legalább egytizedét képviselő, szavazati joggal rendelkező részvényesek indítványára az adott kérdésben titkos szavazást kell elrendelni. A Közgyűlés szavazatszámláló bizottságot választ, melynek tagjaira a közgyűlés elnöke tesz javaslatot. A Közgyűlés határozatait a feladatai (a), (b/2), (c), (d), (i), (m) és (p) pontjaiban felsorolt ügyekben a leadott szavazatok legalább háromnegyedes többségével, más ügyekben pedig a leadott szavazatok egyszerű többségével hozza meg. A tartózkodás a határozati javaslatot nem támogató szavazatnak minősül. Egy részvény egy szavazatra jogosít. Az ideiglenes részvények után járó szavazati jogosultság arányos az ideiglenes részvény tulajdonosa által a részvényért a Társaság részére befizetett öszszeggel. Nem gyakorolhatja szavazati jogát a részvényes, amíg esedékes vagyoni hozzájárulását nem teljesítette. Az Igazgatóság és a Felügyelő Bizottság tagjai, a Társaság könyvvizsgálója a Közgyűlésen tanácskozási joggal vesznek részt. Indítványtételi joguk van és bármely napirendhez hozzászólhatnak. A Közgyűlésről jelenléti ívet kell készíteni és jegyzőkönyvet kell vezetni a társasági törvény rendelkezéseivel összhangban. A részvényesek szükség esetén határozhatnak a Közgyűlés felfüggesztéséről. Ha a Közgyűlést felfüggesztik, azt harminc napon belül folytatni kell (folytatólagos közgyűlés) és a folytatólagos közgyűlés időpontját a felfüggesztéssel egyidejűleg ki kell tűzni. Ebben az esetben a Közgyűlés 15
16 összehívására és a Közgyűlés tisztségviselőinek megválasztására vonatkozó szabályokat nem kell alkalmazni. A Közgyűlést csak egy alkalommal lehet felfüggeszteni. A Közgyűlés olyan határozata, amely a nyilvánosan működő részvénytársaság működési formájának megváltoztatására irányul, akkor hozható meg, ha ahhoz a szavazatok egyenként legfeljebb egy százalékát képviselő részvényesek legalább háromnegyedes többsége előzetesen, a Közgyűlés megtartására vonatkozó szabályok szerint hozzájárult. Az ilyen döntést napirendre tűző Közgyűlést meg kell előznie ezen részvényesek ülésének, amelyet a Közgyűléssel egyidejűleg, azonos hirdetményben (azonos napra és azonos helyszínre) kell összehívni, a Közgyűlés összehívására vonatkozó szabályok szerint, beleértve a határozatképességre, illetve a határozatképtelenség miatt történő megismétlésre vonatkozó szabályokat. Abban az esetben, ha a Közgyűlés a részvény tőzsdei kivezetésére vonatkozó döntést kíván hozni, a részvény kivezetését eredményező döntést csak abban az esetben hozhat, ha bármely befektető(k) előzetesen kötelezettséget vállal(nak) arra, hogy a kivezetéshez kapcsolódó vételi ajánlatot tesz(nek) a BÉT Bevezetési és Forgalombantartási Szabályzatában foglaltak szerint A Közgyűlés elnöke A Közgyűlés elnökét a részvényesek maguk, vagy az Igazgatóság, vagy a Felügyelő Bizottság tagjai közül egyszerű szótöbbséggel választják. Ugyanez az eljárás irányadó a szavazatszámlálók és a jegyzőkönyv hitelesítők választására is, azzal, hogy a közgyűlési jegyzőkönyv hitelesítője csak részvényes, illetve annak meghatalmazottja lehet. A Közgyűlés elnöke ellenőrzi a részvényesek megjelent képviselőinek meghatalmazását, kijelöli a jegyzőkönyvvezetőt, a jelenléti ív alapján megállapítja az ülés határozatképességét, illetve határozatképtelenség esetén az ülést a közgyűlési hirdetményben megjelölt időpontra elnapolja, a meghívóban megjelölt tárgysorrendben vezeti a tanácskozást, javaslatot tesz a Közgyűlésnek a szavazatszámláló bizottság és a jegyzőkönyv hitelesítő részvényesek személyére, szükség esetén mindenkire kiterjedő általános jelleggel korlátozhatja az egyes és az ismételt felszólalások időtartamát, elrendeli a szavazást, ismerteti eredményét és kimondja a Közgyűlés határozatát, szünetet rendel el, gondoskodik a társasági törvény előírásainak megfelelő közgyűlési jegyzőkönyv és jelenléti ív elkészítéséről, berekeszti a Közgyűlést, ha az összes napirendre tűzött témában határozat született. 7. Javadalmazási nyilatkozat A vállalati célokkal való azonosulás és az elkötelezettség erősítése érdekében a Rába Csoportnál a vezetői javadalmazás három pillérre épül: 1. személyi alapbér: a betöltött munkakör, pozíció piaci értékét, a vezető eddig megszerzett képességeit fejezi ki, az egyedi munkaszerződésekben rögzített és a központi bérmegállapodás, valamint a teljesítmény értékelés alapján évente kerül felülvizsgálatra 2. prémium (bonus): az éves üzleti tervhez kötődő érdekeltség, melynek mértéke jellemzően az éves alapbér 25 százaléka. A prémium feladatok vállalati és egyéni ezen belül személyes fejlődéshez és egyéni teljesítményhez kötött célokat tartalmaznak. Vezetői szintenként, a vállalati eredményre gyakorolt hatástól függően, a vállalati és az egyéni teljesítmény mutatók aránya eltérő. A kitűzött feladatok megvalósításának értékelésére és kifizetésére az éves beszámolót elfogadó közgyűlés után kerül sor. 3. részvény opció: a hosszú távú cégérték növeléshez kapcsolódó érdekeltség, melyre a cégérték növelésre jelentős hatással bíró vezetők külön szabályzatban és egyedi megállapodásban meghatározott módon jogosultak 16
17 Igazgatóság díjazása Az Igazgatóság az Alapszabálynak megfelelően tiszteletdíjban részesül, melyet a Közgyűlés állapít meg. Jelenleg az Igazgatóság elnökének tiszteletdíja: ,-Ft/hó, az Igazgatósági tagoké: ,-Ft/hó/fő. Ezen felül az Igazgatóság tagjai a menedzsmenthez hasonlóan a cég hosszú távú értékének növelése érdekében részt vesznek a részvény opciós programban, annak keretei, szabályzata és a velük kötött egyedi megállapodásban szabályozott módon. Felügyelő Bizottság díjazása A Felügyelő Bizottság, a bizottság jellegéből adódóan csak tiszteletdíjban részesül. Jelenleg a Felügyelő Bizottság elnökének tiszteletdíja: ,-Ft/hó, a Felügyelő Bizottsági tagoké: ,- Ft/hó/fő. Győr, március 17
Rába Járműipari Holding Nyrt. FELELŐS TÁRSASÁGIRÁNYÍTÁSI JELENTÉS 2010 9027 Győr, Martin u. 1. Postacím: 9002 Győr, Pf.: 50 Telefon: 06-96-622 600 Fax: 06-96-624 909 E-mail: raba@raba.hu www.raba.hu Tartalomjegyzék
Rába Járműipari Holding Nyrt. FELELŐS TÁRSASÁGIRÁNYÍTÁSI JELENTÉS 2012 Székhely: 9027 Győr, Martin u. 1. Postacím: 9002 Győr, Pf. 50 Telefon: 06-96-622 600 Fax: 06-96-624 069 Cégbíróság: Győr-Moson-Sopron
Rába Járműipari Holding Nyrt. FELELŐS TÁRSASÁGIRÁNYÍTÁSI JELENTÉS 2014 Székhely: 9027 Győr, Martin út 1. Postacím: 9002 Győr, Pf. 50 Telefon: 06-96-622 600 Fax: 06-96-624 069 Cégbíróság: Győri Törvényszék
FELELŐS TÁRSASÁGIRÁNYÍTÁSI JELENTÉS 2013 Székhely: 9027 Győr, Martin u. 1. Postacím: 9002 Győr, Pf. 50 Telefon: 06-96-622 600 Fax: 06-96-624 069 Cégbíróság: Győri Törvényszék Cégbírósága Cégjegyzékszám: